Τα επίπεδα της φυσικής δραστηριότητας και η λειτουργία του καρδιακού Αυτονόμου Νευρικού Συστήματος σε ασθενείς με μυϊκές δυστροφίες
Creators: name: Μανούσου, Μεταξία Δήμου
Publisher: name: Aristotle University of Thessaloniki
Year: 2020
Subjects: Μυϊκές δυστροφίες
Καρδιακό Αυτόνομο Νευρικό Σύστημα
Φυσική δραστηριότητα
Muscular Dystrophies
Cardiac Autonomic Nervous System
Physical Activity

description: Σκοπός αυτής της έρευνας ήταν να διερευνήσει της δράση του Καρδιακού Αυτόνομου Νευρικού Συστήματος, η αξιολόγηση της φυσικής δραστηριότητας και της ποιότητας ζωής, καθώς και διερεύνηση της σχέσης τους σε ενήλικες με μυϊκή δυστροφία Duchenne. Η ομάδα παρέμβασης αποτελούνταν από 6 άτομα με κύρια διάγνωση τη μυϊκή δυστροφία Duchenne, οι οποίοι επιλέχθηκαν από την Μονάδα Νευρομυϊκών Παθήσεων του Πανεπιστημιακού Γενικού Νοσοκομείου Θεσσαλονίκης ΑΧΕΠΑ με μέσο όρο ηλικίας τα 24,01±3,79 έτη. Η ομάδα ελέγχου αποτελούνταν από 6 υγιή άτομα τα οποία δεν εμφάνιζαν στο ιστορικό τους συμπτώματα χρόνιας νόσου με μέσο όρο ηλικίας τα 26,37±2.81 έτη. Και στις δυο ομάδες πραγματοποιήθηκε 24ωρη καταγραφή του ηλεκτροκαρδιογραφήματος και αναλύθηκε η μεταβλητότητα της καρδιακής συχνότητας (HRV), αξιολογήθηκε η φυσική δραστηριότητα με το ερωτηματολόγιο International Physical Activity Questionnaire, short self-answered, Greek Version και η ποιότητα ζωής με το ερωτηματολόγιο SF-36. Για την ομάδα των ασθενών χρησιμοποιήθηκαν επιπρόσθετα οι κλίμακες Muscular Dystrophy Functional Rating Scale και η Egen Klassification Scale Version 2 για τον καθορισμό της σοβαρότητας της νόσου και της λειτουργικότητας των συμμετεχόντων. Τα αποτελέσματα έδειξαν στατιστικά σημαντική μείωση των SDNN κατά 68,9%, του SDANN κατά 85,6%, του SDNNIDX κατά 61,9%, του PNN50 κατά130,6%, του Total Power κατά 226,1%, του LF κατά 250,2% και του HF κατά 183,3% (p&lt;0,05) για την ομάδα της μυϊκής δυστροφίας που δηλώνει δυσλειτουργία του καρδιακού αυτόνομου νευρικού συστήματος. Επίσης, σημειώθηκε μειωμένη φυσική δραστηριότητα και ποιότητα ζωής στην ομάδα των ατόμων με δυστροφία, ενώ δεν παρατηρήθηκε σχέση μεταξύ της φυσικής δραστηριότητας και της δράσης του καρδιακού αυτόνομου νευρικού συστήματος. Συμπερασματικά, τα άτομα με μυϊκή δυστροφία Duchenne παρουσιάζουν δυσλειτουργία του καρδιακού Αυτόνομου Νευρικού Συστήματος και μειωμένη φυσική δραστηριότητα σε σχέση με υγιή άτομα.
description: The aim of this study was to investigate the Cardiac Autonomic Nervous System function, the assessment of physical activity and quality of life, and the relationship between the level of physical activity and the Cardiac Autonomic Nervous System function in adults with Duchenne muscular dystrophy. Six individuals with main diagnosis of Duchenne muscular dystrophy, who were selected from the Unit of Neuromuscular Diseases of the University General Hospital of Thessaloniki AHEPA with mean age of 24.01±3, 79 years and six healthy individuals who had no history of chronic disease with mean age of 26.37±2.81 years participated in the study. In both groups a 24-hour recording of the electrocardiogram and analysis of heart rate variability (HRV) were performed, while physical activity was assessed with the International Physical Activity Questionnaire and quality of life with SF-36 questionnaire. Moreover, the Muscular Dystrophy Functional Rating Scale and the Egen Klassification Scale Version 2 were used to determine the severity of the disease and the physical functioning of the participants. The results showed a statistically significant decrease of SDNN by 68.9%, SDANN by 85.6%, SDNNIDX by 61.9%, PNN50 by 130.6%, Total Power by 226.1%, LF by 250 , 2% and HF by 183.3% (p &lt;0.05) for the group of muscle dystrophy, which was associated with cardiac autonomic dysfunction. Furthermore, individuals with dystrophy showed reduced physical activity levels and poor quality of life, while there was no relationship found between physical activity and the cardiac autonomic nervous system function. In conclusion, individuals with Duchenne muscular dystrophy seem to have cardiac Autonomic Nervous System dysfunction and reduced physical activity compared to healthy individuals.